laion/Wikipedia-Exotic huggingface dataset:
בית לוויות

בית לוויות הוא מתחם המעניק שירותי קבורה והסדרת הלוויות של נפטרים. בתי הלוויות מקובלים בתרבויות רבות, הן בתרבויות המערב והן בתרבויות האסייתיות. השירותים הניתנים על ידי בתי הלוויות כוללים הסדרת הלוויה עצמה (לרבות הכנת הגופה, וארון המתים והכנת טקס הלוויה), הסדרת הקבורה (המצבה) וכן מטפלים בסידורים הביורוקרטיים הנדרשים כיום. בארצות הברית בתי הלוויות דואגים לחניטת הגופה לצורך הלוויה בה מקובל להציג את הגופה בארון מתים פתוח. כמו כן במדינה זו נערך טקס הלוויה בבית הלוויות עצמו - כאשר ארון המתים מונח במרכז האולם בו מתנהלת הלוויה. במזרח אסיה דואגים בתי הלוויות לטקסי טיהור הגופה המקובלים בדתות המזרח, ובהודו לשריפת הגופה. בישראל שירותי הקבורה ניתנים על ידי החברה קדישא, ואילו המונח "בית לוויות" מקובל רק לחדר בו נישאים ההספדים, כאשר טקס הלוויה עצמו יוצא מבית הלוויות ונערך בבית הקברות במהלך הקבורה. גיבורי הסדרה עמוק באדמה היו בעליו של בית לוויות אשר זכה לסיקור נרחב בכל עונות הסדרה. חברה קדישא מדיה וקבצים בנושא בית לוויות בוויקישיתוף
פלגיוס הקדוש

האם התכוונתם ל... פלגיוס הקדוש מקורדובה – קדוש נוצרי מקורדובה פלגיוס הקדוש מקונסטנץ – קדוש נוצרי מקונסטנץ
משוואות פרנה

בגאומטריה דיפרנציאלית, בהינתן עקומה במישור γ : [ 0 , L ] → R 2 {\displaystyle \gamma :[0,L]\to \mathbb {R} ^{2}} בפרמטריזציה טבעית, משוואות פרנה (Frenet) הן משוואות דיפרנציאליות המתארות את השינוי של הווקטור המשיק לעקומה והווקטור הנורמל לו, כתלות בעקמומיות העקומה. חשיבותן של משוואות אלה היא שבהינתן תנאי התחלה ופונקציית עקמומיות רגולרית, ניתן לשחזר את העקומה באופן גלובלי באמצעות פתרון המשוואות. תהי γ → ∈ C 2 [ 0 , L ] {\displaystyle {\vec {\gamma }}\in C^{2}[0,L]} עקומה רגולרית (   | γ → ′ ( s ) | ≠ 0 {\displaystyle \ |{\vec {\gamma }}'(s)|\neq 0} ) וגזירה פעמיים ברציפות בפרמטר הטבעי. נגדיר וקטור משיק על ידי   v → ( s ) = γ ′ → ( s ) = d γ → / d s {\displaystyle \ {\vec {v}}(s)={\vec {\gamma '}}(s)=d{\vec {\gamma }}/ds} מכיוון שהעקומה נתונה בפרמטריזציה טבעית זהו וקטור יחידה, כלומר הנורמה או הגודל שלו שווה ל-1. נשלים וקטור זה לבסיס אורתונורמלי בעל אוריינטציה חיובית (בעזרת כלל יד ימין) על ידי וקטור יחידה נוסף, n → ( s ) {\displaystyle {\vec {n}}(s)} הניצב לווקטור המשיק. משוואות פרנה טוענות ש-   v ′ → ( s ) = d d s v → ( s ) = + k ( s ) n → ( s ) n ′ → ( s ) = d d s n → ( s ) = − k ( s ) v → ( s ) {\displaystyle \ {\begin{array}{c}{\vec {v'}}(s)={\frac {d}{ds}}{\vec {v}}(s)=+k(s){\vec {n}}(s)\\{\vec {n'}}(s)={\frac {d}{ds}}{\vec {n}}(s)=-k(s){\vec {v}}(s)\end{array}}} כאשר   k ( s ) {\displaystyle \ k(s)} היא העקמומיות. זוהי מערכת משוואות דיפרנציאליות רגילות ליניאריות ומסדר ראשון. נהוג להציג את המשוואות בצורה מטריציונית: [ v ′ → n ′ → ] = [ 0 + k ( s ) − k ( s ) 0 ] [ v → n → ] {\displaystyle \left[{\begin{array}{c}{\vec {v'}}\\{\vec {n'}}\end{array}}\right]=\left[{\begin{array}{cc}0&+k(s)\\-k(s)&0\end{array}}\right]\left[{\begin{array}{c}{\vec {v}}\\{\vec {n}}\end{array}}\right]} נשים לב שמטריצת המקדמים היא מטריצה אנטי-סימטרית. עובדה זו נכונה גם במקרה הכללי יותר. את המשוואות ניתן להסיק באופן הבא: מאחר ש-v מוגדר להיות וקטור יחידה הוא מקיים את השוויון ⟨ v → , v → ⟩ = 1 {\displaystyle \langle {\vec {v}},{\vec {v}}\rangle =1} . נגזור את שני אגפי המשוואה 0 = 2 ⟨ v ′ → , v → ⟩ {\displaystyle 0=2\langle {\vec {v'}},{\vec {v}}\rangle } . כלומר: 'v אורתוגונלי ל-v ולכן הוא פרופורציונלי, או מקביל, ל-n. גורם הפרופורציה מוגדר להיות   k ( s ) {\displaystyle \ k(s)} - העקמומיות. מכאן נובעת משוואת פרנה הראשונה. באותו אופן, נגזור את ⟨ n → , n → ⟩ = 1 {\displaystyle \langle {\vec {n}},{\vec {n}}\rangle =1} ונקבל ש-'n מקביל ל-v. כעת נגזור את ⟨ v → , n → ⟩ = 0 {\displaystyle \langle {\vec {v}},{\vec {n}}\rangle =0} ונקבל   0 = ⟨ v ′ → , n → ⟩ + ⟨ v → , n → ′ ⟩ = ⟨ k n → , n → ⟩ + ⟨ v → , λ v → ⟩ = k + λ {\displaystyle \ 0=\langle {\vec {v'}},{\vec {n}}\rangle +\langle {\vec {v}},{\vec {n}}'\rangle =\langle k{\vec {n}},{\vec {n}}\rangle +\langle {\vec {v}},\lambda {\vec {v}}\rangle =k+\lambda } ומכאן   λ = − k {\displaystyle \ \lambda =-k} ומשוואת פרנה השנייה. משוואות פרנה-סרה (הכללה לעקומים במרחב תלת-ממדי)
סונאטת ארפג'ונה

סונאטה לארפג'ונה ופסנתר (בגרמנית: Sonate für Arpeggione und Pianoforte), המוכרת בשם סונאטת ארפג'ונה, היא סונאטה לכלי קשת ופסנתר, מס' 821 ברשימת דויטש, שכתב פרנץ שוברט בווינה בשנת 1824. הסונאטה היא היצירה המשמעותית היחידה לארפג'ונה (ביסודו גיטרה בעלת קשת) שעודנה קיימת כיום. היא שייכת לאותה תקופה כמו רביעיית המיתרים "העלמה והמוות", כאשר שוברט סבל מעגבת בשלביה המתקדמים ושקע בפרקי דיכאון, בתדירות גדלה והולכת. נראה שהיצירה נכתבה בהזמנת ידידו של שוברט, וינצנץ שוסטר, נגן וירטואוז בארפג'ונה, שהומצא אך שנה קודם לכן. עד שהסונאטה יצאה לאור, לאחר מות המלחין, בשנת 1871, שככה זה כבר ההתלהבות לחידוש שבארפג'ונה ויחד עמה נשכח הכלי עצמו. כיום מושמעת היצירה כמעט אך ורק בעיבודים לצ'לו ופסנתר או ויולה ופסנתר, שנעשו לאחר זמן, אף כי יש ביצועים גם לגרסאות לכלי נגינה אחרים, בהם קונטרבס, חליל צד וקלרינט, או גיטרה בתפקיד הפסנתר. המעבדים מתמודדים עם הבעיות שמציג המנעד הקטן יותר של כלים אלה, בהשוואה לזה של הארפג'ונה, כמו גם עם התיקונים המתחייבים בארטיקולציה (4 מיתרים לעומת 6). לסונאטה שלושה פרקים: אלגרו מודראטו, אדאג'ו ואלגרטו. שני הפרקים החיצוניים כתובים בצורת סונאטה בלה מינור, ואילו הפרק האמצעי הוא קנטילנה עדינה במי מז'ור המוליכה ישירות, ללא קיטוע, לפרק השלישי. היצירה הוקלטה בגרסתה המקורית בביצוע הנגנים הבאים: קלאוס שטורק ואלפונס קונטרסקי (1974, אריך-נגן מס' 2533 174 בחברת ארכיב פרודוקציון. (קלאוס שטורק ניגן בארפג'ונה המיוחס לאנטון מיטאייס, תלמידו של ממציא הכלי, גיאורג שטאופר; אלפונס קונטרסקי ניגן בפורטה-פיאנו ברודמאן, שנבנה בווינה בסביבות 1810. אלפרד לסינג ויוזף דה בנהאואר (2000-01, ארס פרודוקציון PCD 368 392). כלי הנגינה הם העתק של הנינג אשאואר מכלי שנבנה בראשית המאה ה-19, או בידי שטאופר או בידי מיטאייס ונמצא כיום באוסף כלי הנגינה של קרן מורשת התרבות הפרוסית, ופורטה-פיאנו מתוצרת קונרד גראף בשנת 1824, מבית בטהובן בבון. גרהרדט דרמשטדט ואג'ינו קלפר (2005, הקלטות קאוואלי, CCD 242) ניקולא דלאטאי ופאול בדורה-סקודה (2006-07, פוגה ליברה FUG529). ההקלטה הזאת נערכה בפירנצה (אקדמיה ברתולומאו כריסטופורי) על ארפג'ונה בנז'מן לה בריג (2001) ופיאנו-פורטה קונרד גראף מסביבות 1820. ניקולא דלאטאי ואלן רודייר בישראל בוצעה היצירה בארפג'יונה על ידי הלל צרי בפברואר 2023. כתב היד של היצירה שמור בספרייה הלאומית של צרפת. ליצירה שלושה פרקים. ביצוע טיפוסי נמשך מעט יותר מ-20 דקות. אלגרו מודרטו אדג'ו אלגרטו גספאר קאסאדו - קונצ'רטו לצ'לו בלה מינור (קאסאדו-שוברט) גוראן זלשר - עיבוד לכינור וגיטרה מדיה וקבצים בנושא סונאטת ארפג'ונה בוויקישיתוף מידע על היצירה "סונאטת ארפג'ונה" באתר מיוזיק בריינז מידע על הקומפוזיציה "סונאטת ארפג'ונה" באתר AllMusic כתב היד של היצירה בספרייה הלאומית של צרפת. סונאטת ארפג'ונה באתר פרויקט ספריית התווים הבין-לאומי (באנגלית) פרנץ שוברט - סונאטת ארפג'ונה פרק 1 אלגרו מודרטו באתר YouTube (בביצוע ניקולא דלאטאי - ארפג'ונה ואלן רודייר - פורטה-פיאנו)  פרנץ שוברט - סונאטת ארפג'ונה פרק 2 אדג'ו ופרק 3 אלגרטו באתר YouTube (בביצוע ניקולא דלאטאי - ארפג'ונה ואלן רודייר - פורטה-פיאנו) ג'רלד הייס/אסתר פונטנה, "ארפג'ונה" מילון גרוב למוזיקה ומוזיקאים אונליין
ג'וזפה מטאו אלברטי

ג'וזפה מטאו אלברטי (באיטלקית: Giuseppe Matteo Alberti; ‏20 בספטמבר 1685 בבולוניה - 18 בפברואר 1751, בולוניה) היה מלחין וכנר איטלקי בן תקופת הבארוק. אלברטי נולד בבולוניה שבאיטליה. בשנת 1705 התקבל כחבר באקדמיה פילארמוניקה. משנת 1709 ניגן בכינור בתזמורת של בזיליקת סן פטרוניו בבולוניה. ב-1721 נבחר לראשונה לנשיא האקדמיה פילארמוניקה, משרה שאליה חזר ונבחר עוד חמש פעמים. ב-1726 התמנה למאסטרו די קאפלה של סן ג'ובאני במונטה וב-1734 התמנה לאותו תפקיד בסן דומניקו. יצירותיו של אלברטי הושפעו במידה רבה מויוואלדי והיו מקובלות מאוד באנגליה. עיקר המוזיקה שלו הייתה אינסטרומנטלית. הוא פרסם 12 סימפוניות, 10 קונצ'רטי בשישה קולות לכינורות. 10 קונצ'רטי פר קייסה א פר קאמרה (קונצ'רטי כנסייתיים וטרקליניים), אופוס 1 (בולוניה, 1713) אורטוריה "לידת הבתולים" (בולוניה, 1720) סונאטה לכינור ובס, אופוס 2 (בולוניה, 1721) 12 סינפוניות בנוסח המאה ה-15 'אופוס 2' (כפילות עקב טעות, ללא הרשאת המלחין) (אמסטרדם, 1725) ג'וזפה מטאו אלברטי, באתר AllMusic (באנגלית) ג'וזפה מטאו אלברטי, באתר MusicBrainz (באנגלית) ג'וזפה מטאו אלברטי, באתר Discogs (באנגלית) מייקל טלבוט ואנריקו קאררי, "ג'וזפה מטאו אלברטי", מילון גרוב למוזיקה ומוזיקאים אונליין טלבוט וקאררי, שם טלבוט וקאררי, שם
מנוחה פוקס

מנוחה פוקס (נולדה ב-1962) היא סופרת ותסריטאית חרדית ישראלית. מתמחה בספרות ילדים. פוקס נולדה בירושלים לרב אלעזר חבצלת-ברנדווין. אחיה הם הרבנים אהרון ומשולם, מייסדי הישיבה התיכונית חדוות התורה. היא נשואה לדב פוקס, ולהם שישה ילדים. מתגוררת בשכונת בית וגן בירושלים. כתבה כ-400 ספרים בעברית ובאנגלית לילדים בגיל הרך, לנוער, וספרי חינוך למבוגרים. לילדי דרום הארץ. כתבה 8 ספרי מקראות ללימודי העברית הנלמדים במאות בתי ספר בעולם ובכיתות אולפן בישראל, בהם הסדרה "אנחנו אוהבים עברית עם מנוחה פוקס", הכוללת גם דיסקים וחוברות עבודה. בסקרים בספריות ציבוריות בישראל זכו ספריה לפופולריות גבוהה ביותר, במקום השני לאחר ספרי גלילה רון פדר. פוקס וחברת ההוצאה לאור שלה כתבה ספרונים ופרסומות לחברות כמו נסטלה, תנובה, בזק, קופות חולים ואל על.[דרוש מקור] ספריה מופצים גם בעזרת "קרונית הספרים של מנוחה פוקס", המגיעה לבתי ספר ולשכונות חרדיות. במשך למעלה מ-30 שנה כותבת פוקס בעיתונים. משנות האלפיים מקריאה פוקס מסיפורי הילדים שלה ברדיו קול ברמה. בטלוויזיה מעבירה לעיתים תוכניות ילדים.[דרוש מקור] היא גם מנחה שידורים בנושא חינוך ותוכנית משפחתית. פוקס למדה הנחיית הורים וטיפול משפחתי וזוגי בשיטת אדלר. היא מרצה ועורכת סדנאות בנושא לאנשי חינוך ולהורים. מאמריה, כתבותיה וספריה מושתתים על שיטה זו. ספרה "הורים במחשבה תחילה", נכתב בהתאם לניסיונה בהנחיה וייעוץ. פוקס השתתפה בתוכנית "סליחה על השאלה" בפרק שעסק בחרדים. מתוך ספריה הופקו כ־40 סרטי ילדים, בפורמט די וי די, וידאו ודיסקים למחשב. כמו כן הופקו מתוך סיפוריה כ-50 קלטות שמע ודיסקים. מתוכן בולטות שתי סדרות: סדרת סבא הושע בכיכובו של חיים בנאי, וסדרת לאה ואליהו. פוקס החלה כתסריטאית ובהמשך החלה להיות מעורבת בהפקה ובהנחיית הילדים המציגים. לגיל הרך איזה רעש איזו עונה זו? איפה טלפי? איפה רובי הרבוע? אלי הנחליאלי אני אוהב לצייר אפרוח קטן ובכיין אריק מלך החיות ארמון של ממתקים אש ** אש ** סכנה! לילדים סדרת אביגייל בת חיל סדרת אביחיל בן חיל סדרת השלום סדרת ילדים צועדים עם המועדים לכל ילד יש ספור (3 כרכים) סדרת נח בר מח סדרת לנח בר מח כבר לא משעמם סדרת רוני סיפורוני סדרת פינת החי: סדרת צורות מציירות לנוער הרפתקאות דוד אחיעזר והטנדר הרפתקאות דוד אפרים והאופנים בין השורות בין שני בתים בית יש רק אחד סדרת מאכלים מהיכן הם מגיעים מילמלון: מילון יהודי עברי לילדים סיפורים מהמטבח של אברימ'ל הטבח (2 כרכים) סדרת המועדים הזיכרון האחרון (סרט) למבוגרים קו משפחתי: הספר לאם הבית מדיה וקבצים בנושא מנוחה פוקס בוויקישיתוף אתר האינטרנט הרשמי של מנוחה פוקס רשימת הפרסומים של מנוחה פוקס, בקטלוג הספרייה הלאומית אסתי רמתי, שמונה בעקבות אחת - בגליון השבוע, באתר ערוץ 7, 15 ביולי 2004 הארץ, פוקס קידס משנה את שמו לג'טיקס, באתר הארץ, 22 בפברואר 2005 שרי מקובר-בליקוב, שלאגר במגזר החרדי: סדרת הטלוויזיה סבא הושע, באתר nrg‏, 8 באפריל 2004 ישראל כהן, ‏מנוחה פוקס בראיון: "אנחנו פוריים יותר מהכותבים החילוניים. לנו יש בחירה על מה לכתוב", באתר כיכר השבת, 18 ביוני 2016 מנוחה פוקס, דף שער בספרייה הלאומית ישראל כהן, ‏מנוחה פוקס בראיון: "אנחנו פוריים יותר מהכותבים החילוניים. לנו יש בחירה על מה לכתוב", באתר כיכר השבת, 18 ביוני 2016 אליעזר היון, הישג: שני חרדים בשלישיית הסופרים המושאלים ביותר בישראל, באתר חרדים10, 8 בפברואר 2018
JYJ

JYJ היא להקה שהוקמה על ידי שלושה חברים שפרשו מלהקת הבנים הקוריאנית TVXQ: ג'ונסו, יוצ'אן וג'אג'ונג. הלהקה הוציאה מיני-אלבום ביפן, "The...", האלבום הגיע למקום ראשון בדירוג השבועי על פי מכירות של אוריקון. הלהקה גם הוציאה אלבום בינלאומי, The Beginning, שיצא באוקטובר, 2010. JYJ הוקמה כתוצאה מהפסקת פעילותם של TVXQ לזמן לא מוגבל. שלושת חברי הלהקה תבעו את החברה תחתיה פעלו, SM Entertainment, בטענה שהחוזה הנוכחי לא הוגן. בית המשפט האזורי בסיאול פסק לטובת השלושה, דבר שגרם להפסקת החוזה בינם לבין החברה ולפיצול הלהקה: שני חברים נותרו בחברה ושלושה פנו לדרכם. Rhythm Zone, חברת התקליטים היפנית של TVXQ, הודיעה על תחילת פעילותם של JYJ ביפן באפריל, 2010. הלהקה ביצעה ארבע הופעות חיות בטוקיו ואוסקה ביוני, ובאוגוסט הופיעה בהופעה A-Nation בשיתוף כל האמנים הנמצאים תחת החברה Avex Trax. בהמשך, בספטמבר, הוציאה הלהקה מיני-אלבום בשם "The..." ו-DVD של ההופעות מיוני. שתי ההוצאות זכו להצלחה רבה בהגיעם למקום הראשון בדירוג של אותו השבוע בספטמבר. שבוע לאחר הצלחת המיני-אלבום וההופעה במצעדים, הודיעה החברה של JYJ שהיא מפסיקה את פעילותם ביפן. לא קיימת סיבה ברורה מדוע הפסיקה החברה את פעילות הלהקה, מכיוון ששני הצדדים מביאים טיעונים מנוגדים. JYJ החליטו להפסיק לפעול במתכונת של חברה אחת שמנהלת את כל ענייניהם (כפי שנהוג ביפן ובקוריאה הדרומית) וחתמו עם חברות שונות לשיווק הלהקה, הוצאת האלבומים וניהול. ב-14 באוקטובר 2010, הוציאה לאור הלהקה אלבום בינלאומי באורך מלא, The Beginning. האלבום הוקלט כולו באנגלית, והופק בשיתוף קניה וסט, שהפיק והשתתף בשיר הנושא "Ayyy Girl", ורודני ג'רקינס, שהפיק אלבומים עבור אמנים כמו מייקל ג'קסון, ביונסה, ליידי גאגא ועוד. לאלבום יצאה מהדורה מוגבלת, 99,999 עותקים בלבד, שלפני יציאתה קיבלה כ-400,000 הזמנות מראש. באוקטובר ובנובמבר, 2010, קידמה הלהקה את האלבום החדש במסע הופעות שעצר בשבע תחנות באסיה ובשלוש תחנות מרכזיות בארצות הברית. בקשת הלהקה לאישור ויזת אמנים בארצות הברית נדחתה, כתוצאה מכך לא היה באפשרותם להופיע בטריטוריית ארצות הברית תמורת כסף. חברי הלהקה לא היו מוכנים לבטל את ההופעות המתוכננות ולכן הכרטיסים לשלוש הופעות נמכרו בחינם. מדיה וקבצים בנושא JYJ בוויקישיתוף אתר האינטרנט הרשמי של JYJ JYJ, ברשת החברתית פייסבוק JYJ, באתר Last.fm (באנגלית) JYJ, באתר MusicBrainz (באנגלית) JYJ, באתר Discogs (באנגלית) JYJ, באתר Songkick (באנגלית) JYJ, באתר בילבורד (באנגלית) Oricon Style (יפנית) Oricon Style - JYJ top the charts יפנית) הפסקת הפעילות של JYJ ביפן הכוח של JYJ!(קוריאנית) לוח הזמנים למסע ההופעות של JYJ מתוך האתר הרשמי של הלהקה (אנגלית) הכרטיסים להופעות בארצות הברית ימכרו בחינם הודעה רשמית מתוך האתר החברה המפיקה את ההופעות בארצות הברית
London '66-'67

London '66-'67 (לונדון 1966–1967) הוא אי-פי וסרט של להקת פינק פלויד, המכיל שתי רצועות "אבודות": גרסה ארוכה של השיר "Interstellar Overdrive", ו"Nick's Boogie". שירים אלה הוקלטו במקור לסרטו של פיטר ווייטהד, "Tonite Lets All Make Love in London" ("בואו נעשה כולנו אהבה הלילה בלונדון") מ-1967, והופיעו בגרסה מקוצרת באלבום הפסקול המקורי של הסרט. הרצועות הופיעו במלואן בפעם הראשונה רק במהדורת 1995 הבריטית של הפסקול, והן ההקלטות המוקדמות ביותר של פינק פלויד הזמינות מסחרית. האלבום יצא לאור ב-1995, ובשנת 2005 יצא במהדורה מחודשת ומשופרת הכוללת דיסק אודיו ו-DVD של הסרט המלא, ראיונות וצילומים שונים. Interstellar Overdrive – 16:46 Nick's Boogie – 11:55 London '66-'67, הסרט המקורי ובו וידאו באורך מלא של Interstellar Overdrive ו-Nick's Boogie. צילומי ראיונות משנות ה-60 עם מיק ג'אגר, דייוויד הוקני, מייקל קיין וג'ולי כריסטי. צילומים של הסצנה הלונדונית בשנות ה-60 המאוחרות. סקירה כוללת מצד הבמאי פיטר וייטהד. פינק פלויד: סיד בארט – גיטרה חשמלית רוג'ר ווטרס – גיטרה באס ריצ'רד רייט – אורגן פרפיסה ניק מייסון – תופים, כלי הקשה ג'ו בויד – מפיק מוזיקלי ג'ון וודס – טכנאי קול מידע על האלבום London '66-'67 באתר MusicBrainz מידע על האלבום London '66-'67 באתר AllMusic
תותית

תותית (באנגלית: Strawberry Shortcake) היא דמות מצוירת אמריקנית בזיכיון בבעלות חברת כרטיסי הברכה American Greetings. במקור נעשה שימוש בדמות לכרטיסי ברכה ולאחר מכן לבובות, כרזות ומוצרים. כמו כן, נוצרו צעצועי דמויות של החברים והחברות של תותית. בהמשך יצאו גם מספר סדרות טלוויזיה וסרטים על תותית וחבריה. תותית (סדרת טלוויזיה, 1980) תותית (סדרת טלוויזיה, 2003) תותית (סדרת טלוויזיה, 2010) תותית: תותית מחפשת את האביב תותית: ספיישל חלום מתוק תותית: השמיים הם הגבול תותית: ילדת התותים. תותית גרה בבית בצורת תות ומגדלת תותי שדה בגינה שלה. חיות המחמד שלה הם פודינג וקוקי. עוגית: ילדת העוגות. יודעת להכין עוגות שונות. פיצפוצית: ילדת העוגיות. ממציאה. מכינה עוגיות בעזרת מכונה. אוהבת לרקוד. תפוזית: ילדת התפוזים. מגדלת עץ תפוזים. לימונית: ילדת הלימונים. אוכמנית: ילדת האוכמניות. בעלת חנות ספרים. תותית וחברותיה הכירו אותה בפרק "חיית האוכמניות". גלידונית: ילדת הגלידה. בעלת סירה המשמשת כבית. מנטה: ילדת המנטה. ילדה מרושעת ששונאת ילדות טובות לב. בסוף כל פרק היא הופכת לנחמדה ולומדת לקח חשוב. מתוקית (תפוחית): ילדת התפוחים. בסדרה מ-2003 היא הייתה הצעירה בילדות, ובסדרה מ-2010 היא הייתה הרפתקנית, אשר כותבת על ההרפתקאות שלה בבלוג. קובי (אוכמני): ילד האוכמניות. קובי מוכשר בסקייטבורד וגר בבית על עץ. דובשנית: הסוסה הצעירה של תותית. מר חשק: שף מרושע אשר רוצה לגנוב את התותים של תותית כדי להכין עוגות, ולבנות במקום שדה התותים מפעל לעוגות. בעלה של ענבית. ענבית: אשתו של מר חשק. דובדבנית: ילדת הדובדבנים. מוזיקאית. יפית: מעצבת אופנה. חמוצית: אחותה התאומה של דובשנית. מתנהגת בצורה שלילית. עובדת בבית הקפה של תותית. דובשנית: אחותה התאומה של חמוצית. ביישנית. עובדת בבית הקפה של תותית. אדון זחל: זחל דמוי אנוש. כוס תה: צב המחמד של תפוחית. נסיכת האוכמנים: מלכת האוכמנים האנושיים. אוכמן שושן: אוכמן זקן אשר מנהיג את חבורת האוכמנים האנושיים. ממתקית שוקולית אתר האינטרנט הרשמי של תותית תותית, באתר MusicBrainz (באנגלית) תותית, באתר Discogs (באנגלית) תותית, באתר Songkick (באנגלית)
סאביניאנוס

סאביניאנוס (בלטינית: Sabinianus; נפטר ב-22 בפברואר 606) כיהן כאפיפיור מ-13 בספטמבר 604 ועד פטירתו. סאביניאנוס נולד בבלרה שליד ויטרבו באימפריה הביזנטית, והיה בנו של בונוס (Bonus). תאריך לידתו אינו ידוע. סאביניאנוס נשלח על ידי האפיפיור גרגוריוס הראשון לכהן כ"אפוקריסיארוס" (הנונציו) בקונסטנטינופול, תפקיד בו פעל עד שנת 597 עת שב לרומא. במרץ 604 נבחר לכהן כאפיפיור, אולם האישור הקיסרי לבחירתו התקבל מאת קיסר האימפריה הביזנטית רק ב-13 בספטמבר באותה שנה. ה"ליבר פונטיפיקליס" מציין כי בתקופת כהונתו פקד רעב את העיר רומא, וסאביניאנוס מכר חיטה לתושבי העיר במחיר של סולידי אחד לשלושים שקים. החלטה זו ספגה ביקורת שכן גרגוריוס, קודמו, חילק את החיטה בעיתות רעב בלא תשלום. מדיה וקבצים בנושא סאביניאנוס בוויקישיתוף קורות חיים סאביניאנוס, באתר אנציקלופדיה בריטניקה (באנגלית) סאביניאנוס, באתר "Find a Grave" (באנגלית)
האוניברסיטה הפתוחה (פירושונים)

האם התכוונתם ל... האוניברסיטה הפתוחה – אוניברסיטה ישראלית הפועלת כאוניברסיטה פתוחה האוניברסיטה הפתוחה (בריטניה) – מוסד אקדמי בבריטניה האוניברסיטה הפתוחה אל-קודס – מוסד אקדמי ברשות הפלסטינית אוניברסיטה פתוחה – ערך כללי על מוסד אקדמי שהקבלה ללימודים בו אינה מותנה תעודות במבחנים או תעודות על לימודים קודמים
ATR

ATR (ראשי תיבות של Aerei da Trasporto Regionale - "מטוסים לתעבורה אזורית") היא יצרנית מטוסים איטלקית-צרפתית, שמניותיה מחולקות בצורה שווה בין התאגידים קבוצת איירבוס וקבוצת לאונרדו. המטוס הראשון של החברה היה ATR 42, טיסת המבחן שלו התקיימה באוגוסט 1984, וייצורו הסדרתי החל בדצמבר 1985. בסלון האווירי בפריז בשנת 1985 הציגה החברה מטוס גדול יותר - ATR 72, וייצור סדרתי של מטוס זה החל בשנת 1986. בין לקוחותיה הגדולים של החברה, חברות התעופה הבאות: תאי איירווייז אינטרנשיונל, צ'ק איירליינס, אייר ניו זילנד, אולימפיק איירליינס, לוט פוליש איירליינס, אליטליה, וטארום. חברת ארקיע הפעילה בעבר חמישה מטוסים מסוג ATR 72. חברת ישראייר הפעילה גם היא בעבר את שלושה מטוסי ATR 72. משנת 2024, חברת אייר חיפה מפעילה מטוס אחד מדגם ATR 72-600 ועוד שני מטוסים נמצאים בהזמנה. גוף המטוס מיוצר במפעל החברה בנאפולי, כנפיו בבורדו, והוא מורכב בטולוז. מדיה וקבצים בנושא ATR בוויקישיתוף אתר האינטרנט הרשמי של ATR ATR, ברשת החברתית אינסטגרם
Electronic Sports League

Electronic Sports League (או בקיצור: ESL) היא חברת מארגנת אירועי ספורט אלקטרוני ומפיקת תחרויות משחקי וידאו ברחבי העולם, במגוון משחקים שונים בהם משחקי יריות, מרוצים ופעולה. בשנת 2022, הוכרז כי ESL ופלטפורמת הספורט האלקטרוני FACEIT נרכשות על ידי Savvy Gaming Group (SGG), חברת אחזקות בבעלות קרן ההשקעות הציבורית הסעודית. במסגרת הרכישה, שתי החברות אמורות להתמזג וליצור את קבוצת ESL FaceIt. בליגת ה־ESL מתייחסים למשחקי הווידאו והמחשב כאל ענף ספורט לכל דבר. במסגרת ליגה זו פועלות ליגות משנה מקומיות ביותר מ־35 מדינות ברחבי העולם, ובהן רשומים בסך הכול כארבעה מיליון שחקנים.[דרוש מקור] 20,000 משחקי ליגה רשמיים מתקיימים מדי יום, ובהם צופים באופן קבוע מיליוני מעריצים באמצעות שידורי הטלוויזיה האינטרנטית של ESL, הנקראת ESLTV. ליגת ESL מחלקת מדי שנה פרסים בשווי מיליוני דולרים, במסגרת הליגה העונתית ובמסגרת אירועי השיא, כגון גביע האלופות לקבוצות, Intel Extreme Masters, וגביע אירופה לנבחרות, Europe National Cup. השחקנים המצטיינים שקוטפים את המקומות הראשונים זוכים בחוזי פרסום בשווי עשרות אלפי דולרים, ומייצגים את המותגים הגדולים בעולם, בנוסף לעשרות אלפי הדולרים שהם מרוויחים בתחרויות עצמן. המתחרים הבולטים מקבלים מעמד של "סופר-סטארס", ומליונים מעריצים אותם ברחבי העולם. בכל מדינה שבה פועלת ליגת ה-ESL מוקם אתר מקומי הנגיש דרך אתר ESL העולמי. באתר, לכל אחד מהמשחקים הרשמיים מיוחדת ליגה אחת המורכבת משלוש רמות יכולת: EPS - ליגה מקצועית EMS - ליגת מתקדמים EAS - ליגת חובבנים ליגת ה־EAS היא הליגה ברמה הנמוכה ביותר. חלק מהשחקנים המתחרים בה רואים במשחק הנאה, ולא בהכרח ספורט, בעוד שחלקם רוצים להגיע לליגות הגבוהות יותר. הליגה נערכת במתכונת של "לאדרים" (סולמות). כל שחקן יכול לשחק בצורה חופשית, להצטרף לתחרויות או לצאת מהן לפי רצונו ולהפיק את מירב ההנאה מעצם ההשתתפות בליגה. ליגת ה־EMS היא הליגה ברמת הביניים, ומתחרים בה שחקנים המשחקים להנאתם, אך מעוניינים לשחק ברמה מקצועית גבוהה יותר, ואף להעפיל לליגה המקצועית, ליגת ה־EPS. ליגת ה־EPS היא הליגה הגבוהה ביותר, ומתחרים בה השחקנים הטובים ביותר במשחק הרשמי לאותה מדינה. משחקי הליגה מתקיימים מדי שבוע, מאות צופים מגיעים לצפות במשחקים, ואלפים נוספים צופים בהם דרך אתר האינטרנט. מדי שנה נערך טורניר גביע האלופות, ובמסגרתו שולחת כל מדינה את הקבוצה או את השחקן הטובים ביותר בליגת המקצוענים של אותו המשחק, לייצג אותה בתחרות היוקרתית. בנוסף, בכל שנה נערך גם טורניר גביע אירופה לנבחרות, שאליו, בדומה למונדיאל, שולחת כל מדינה את הנבחרות שלה במשחקים השונים, ובהן השחקנים המצטיינים ביותר. מדיה וקבצים בנושא Electronic Sports League בוויקישיתוף אתר האינטרנט הרשמי של Electronic Sports League אתר האינטרנט הרשמי של Electronic Sports League Electronic Sports League, ברשת החברתית פייסבוק Electronic Sports League, ברשת החברתית אקס (טוויטר) Electronic Sports League, ברשת החברתית אינסטגרם Electronic Sports League, סרטונים בערוץ היוטיוב פייננשל טיימס, ‏משחקים אותה: התעשייה שמגלגלת 100 מיליארד ד' בשנה, באתר גלובס, 21 באוגוסט 2015 Wilde, Tyler, Major esports host ESL Gaming is now owned by Saudi Arabia, PC Gamer, ‏24 בינואר 2022 Rousseau, Jeffrey, Savvy Gaming Group purchases ESL Gaming and FaceIt, GamesIndustry.biz, ‏24 בינואר 2022
צ'ארלי מקדונל

צָ'ארלי מֶקדוֹנל (באנגלית: Charlie McDonnell; נולדה ב-1 באוקטובר 1990) היא מוזיקאית ווידאו-בלוגרית בריטית. חשבון היוטיוב הפופולרי שלה הוא בעל הכי הרבה מנויים מהממלכה המאוחדת (נכון לאוקטובר 2011). מקדונל נולדה וגדלה בבאת', אנגליה, ולה שני אחים. באוגוסט 2010 עברה ללונדון והיא מתגוררת עם חברה, אלכס דיי. מקדונל פתחה חשבון יוטיוב בשם "charlieissocoollike" באפריל 2007, בו החלה לפרסם ולוגים (וידאו-בלוג) לקהל קטן של צופים. היא הפכה פופולרי באתר כאשר העלתה ולוג המסביר כיצד להגדיל את כמות הצופים ביוטיוב; הסרטון אף הופיע בדף הבית של יוטיוב בבריטניה. הקהל שלה קפץ מ-150 מנויים ל-4,400 בתוך יומיים בלבד. לכבוד צבירת 25,000 מנויים, ביצעה מקדונל סדרה של 25 אתגרים שניתנו לה מצופיה תחת השם "Challenge Charlie". נכון לנובמבר 2021, מספר הצפיות הכולל בערוץ היוטיוב הראשי שלה הוא כ-300 מיליון. נכון לדצמבר 2013, היא מספר 3809 ברשימת היוטיוברים בעלי מספר המנויים הגדול ביותר באנגליה. באוקטובר 2022, מקדונל יצאה מהארון כטרנסג'נדרית בחשבון האינסטגרם שלה. מקדונל חברה בלהקת "Chameleon Circuit", שכוללת גם את חברה אלכס דיי, ואת ליאם דריידן, אד (אדפלנט) בלאן ומייקל אראנדה, כולם בעלי וידאו-בלוגים ביוטיוב. שירי הלהקה עוסקים בפרקים ואלמנטים מתוך סדרת הקאלט הבריטית "דוקטור הו". ב-1 ביוני 2009 הוציאה הלהקה אלבום בכורה הנושא את שמה. ב-12 ביולי 2011 הוציאה הלהקה את אלבומה השני "Still Got Legs". מדי פעם מפרסמת מקדונל בערוץ היוטיוב שלה קטעי וידאו מוזיקליים, ביניהם "שיר על קופים", "שיר על אקנה", "שיר על אהבה", "אהבה כימית", "דואט עם עצמי" (שזכה ליותר מ-6 מיליון צפיות) ועוד, הזוכים לפופולריות. שירים אלו ואחרים הופיעו באלבום הסולו שהוציאה מקדונל ב-1 בדצמבר 2010, תחת השם "This Is Me". ב-2010 הקימה מקדונל ביחד עם שלושה וידאו-בלוגרים אחרים להקה בשם "Sons Of Admirals". הסינגל הראשון שלהם יצא באמצעות יוטיוב ב-14 ביוני 2010 בערוץ של מקדונל; הסינגל כלל גרסת כיסוי לשיר "Here Comes My Baby" של הזמר קט סטיבנס. הלהקה ביצעה גרסאות כיסוי לשירים נוספים, בהם לשיר הנושא של סדרת הילדים "ארתור", "Believe In Yourself". חברי הלהקה הודיעו על פירוקה הרשמי בתחילת חודש מאי, 2011. מקדונל התראיינה ברשת BBC על מעמדה ככוכבת עולה ביוטיוב. ב-10 באוקטובר 2010 הופיעה עם להקתה בעיתון הבריטי "סאן". בנוסף הוזמנה ל"אזור המיוחד של E3" והייתה אחת מ-30 אנשי VIP מכל העולם שניסו את Natal; את מעשיה ב-E3 תיארה מקדונל בערוץ יוטיוב נפרד, הנקרא "CharlieAtE3". בשנת 2009 הנחתה מקדונל את מאחורי הקלעים של הסדרה דוקטור הו. מדיה וקבצים בנושא צ'ארלי מקדונל בוויקישיתוף אתר האינטרנט הרשמי של צ'ארלי מקדונל (באנגלית בריטית) צ'ארלי מקדונל, ברשת החברתית פייסבוק צ'ארלי מקדונל, ברשת החברתית אקס (טוויטר) צ'ארלי מקדונל, ברשת החברתית אינסטגרם צ'ארלי מקדונל, סרטונים בערוץ היוטיוב צ'ארלי מקדונל, ערוץ באתר Twitch.tv צ'ארלי מקדונל, הבלוג הרשמי צ'ארלי מקדונל, ברשת החברתית Goodreads צ'ארלי מקדונל, במסד הנתונים הקולנועיים IMDb (באנגלית) צ'ארלי מקדונל, באתר ספוטיפיי צ'ארלי מקדונל ב-dailybooth מתוך הווידאו-בלוג של מקדונל ביוטיוב, בפרק "פרופיל" YouTuber Charlie McDonnell Comes Out as Transgender,‏ 7 באוקטובר 2022